burgasdotpro/wikipedia huggingface dataset:
Rideau Canal

Rideau Canal je prieplav spájajúci hlavné mesto Kanady, Ottawu, s mestom Kingston pri Ontárijskom jazere. Otvorený bol v roku 1832 a je v prevádzke do dnešného dňa. Je to najstaršia fungujúca umelá vodná cesta v Severnej Amerike. V súčasnosti prieplav prevádzkuje spoločnosť "Parks of Canada". Lodná prevádzka je od polovice mája do polovice októbra.
V roku 2007 bol prieplav zapísaný na zoznam svetového dedičstva UNESCO.
Vodná cesta.
Z celkovej dĺžky je umelou vodnou cestou, zvyšok cesty je po riekach Rideau a Cataraqui a jazerách Dolné, Horné a Veľké Rideau. V súčasnosti je kanál využívaný na rekreačné účely. Z celkového počtu 45 stavidiel je väčšina dosiaľ na ručný pohon.
Zimná prevádzka.
V zimnom období je približne dlhá časť vodnej cesty, prechádzajúcej centrom Ottawy, miestom na korčuľovanie a ľadový hokej. Na tieto aktivity je kanál upravovaný od sedemdesiatych rokov a túto možnosť využívajú desaťtisíce Ottawčanov.
Jane Ellen Harrisonová

Jane Ellen Harrisonová (* 9. september 1850 – † 15. apríl 1928) bola klasická filologička pôsobiaca na univerzite v Cambridgi. Bola prvou akademičkou v tomto odbore. Patrila do ritualistickej školy a bola významnou predstaviteľkou Cambridgskej ritualistickej školy.
Životopis.
Narodila sa v roku 1850 v Cottinghame v Anglicku. Jej matka umrela veľmi skoro, preto bola vychovávaná guvernantkami. Vďaka svojej snahe ovládala už v sedemnástich rokoch nemčinu, latinčinu a gréčtinu. Vyštudovala na Newnhamskej univerzite. V roku 1874 sa na Cambridgskej univerzite zaradila medzi klasicistov. Jej publikácie sa zaoberali gréckym náboženstvom, históriou a umením. Pred svojou smrťou v roku 1928 vydala svoju autobiografiu po menom "Reminiscences of a Student´s Life".
Základné myšlienky.
Jane Harrisonová sa domnievala, že na počiatku vývoja náboženských predstáv stál "apotropaický rituál" predstavujúci magický úkon zameraný na ochranu úrody a obydlí. Personifikáciou rituálnych úkonov sa následne zrodil "daimon" (gr. eniautos daimon), bôžik vegetácie a plodnosti spojený s prírodnými silami, ktorý bol predchodcom "veľkých" bohov. Mýtus Jane Harrisonová označovala ako "legomenon". Ten reprezentoval sekundárny komentár a výklad primárneho rituálneho aktu – "dromenon". Jane Harrisonová uvádza, že boh nebol produktom pomýleného intelektu zameraného na "utilitárne ciele", ale silné emócie zdielané účastníkmi kolektívneho obradu. Vysoká miera emocionality prepožičiava náboženskému prežívaniu "stretnutie" alebo "účasť" na posvätnom zdaní objektívnej reality. Božstvo je tak plodom kolektívnej sugescie vytváranej rituálom. Odmietla Tylorovu a Frazerovu tézu, že archaické náboženstvo predstavovalo sled mylných predstáv ústiacich do série nezmyselných úkonov. Religiozitu zadefinovala ako sústavu činností zdôrazňujúcich špecifické aspekty života, ktoré sú nevyhnutne reprezentované a sú potom znehybnené do abstraktných teologických koncepcií. Hlavným zmyslom mýtu nie je "etiologické" objasnenie rôznych prírodných, či historických skutočností, ale reprezentácia kolektívnej imaginácie zakladajúcej a udržujúcej danú spoločnosť.
Akira Fudžišima

Akira Fudžišima () (* 10. marec 1942, Tokio, Japonsko) je japonský chemik v súčasnosti pôsobiaci ako emeritný profesor na Tokijskej univerzite, známy vďaka výskumu fotokatalytických a superhydrofilných vlastností oxidu titaničitého.
Vysokoškolské vzdelanie ukončil v 1966 na fakulte inžinierstva Jokohamskej národnej univerzity, doktorát získal v 1971 na Tokijskej univerzite. Počas doktorandskej práce objavil spolu so svojim vedúcim, profesorom Keniči Hondom, proces fotokatalytického rozkladu vody UV žiarením prebiehajúceho na elektróde z oxidu titaničitého. Tento jav bol neskôr pomenovaný aj ako Honda-Fudžišima efekt.
Bágerhát

Bágerhát je mesto v rovnomennom okrese v juhozápadnom Bangladéši známe aj ako mesto mešít.
Mesto založil v 15. storočí turecký generál Khan Jahan Ali. Vyniká najmä veľkým množstvom mešít i ďalších budov, ktoré tvoria významné múzeum islamskej architektúry.
Od roku 1985 je mesto zapísané na zozname svetového dedičstva UNESCO.
Ázijská federácia pozemného hokeja

Ázijská federácia pozemného hokeja (), skr. ASHF alebo AHF, je ázijská športová konfederácia, ktorá združuje hokejové zväzy ázijských štátov. Vznikla v roku 1964 a sídli v Kuala Lumpur, v Malajzii. Zakladalo ju 5 členov: India, Japonsko, Kórejská republika, Malajzia a Pakistan. Združuje 31 národných zväzov pozemného hokeja a na jej čele od roku 2014 stojí Malajzíjčan Abdullah Ahmad Shah. ASHF je členom Medzinárodnej federácie pozemného hokeja (FIH) a tiež OCA. 
ASHF vznikla po konaní Ázijských hier 1958, na ktorých sa prvýkrát hral aj pozemný hokej. Dlho bol turnaj v pozemnom hokeji na Ázijských hrách jediným podujatím, ktoré ASHF organizovala. V roku 1971 sa k nemu pridal aj hokejový turnaj na Hrách Juhovýchodnej Ázie a v roku 1982 aj majstrovstvá Ázie. V roku 1983 do jej štruktúr vstúpila Ázijská dámska asociácia pozemného hokeja (ALHA).
Členské federácie.
Najmladším členom ASHF sa v roku 2013 stal Vietnam.
Šidlá

Šidlá alebo rôznokrídle () sú jeden z dvoch veľkých podradov vážiek. Na celom svete existuje 2 871 známych druhov šidiel. Prvé fosílne záznamy podradu Anisoptera pochádzajú z obdobia jury, pred 150 miliónmi rokov.
Opis.
Oproti vážkam z podradu šidielka sú omnoho väčšie. Telo majú mohutnejšie. Oči majú viac pri sebe, sú väčšie a často sa dotýkajú.
Predné a zadné krídla sú odlišné, ako v tvare, tak aj žilnatinou. V pokoji nechávajú krídla roztvorené. Zadoček majú hrubší.
Nymfy sú podstatne mohutnejšie a kratšie ako nymfy šidielok. Na zadočku nemajú prívesky na rozdiel od šidielok. Hlava nie je väčšia ako hrudník. 
Spôsob života.
Lietajú omnoho rýchlejšie a vytrvalejšie ako šidielka, vydržia lietať dlho bez odpočinku. Jedna generácia, žijúca v miernom podnebí, trvá 4 až 6 rokov.
Čeľade.
Podľa
Šidielka

Šidielka () sú podrad hmyzieho radu vážky (Odonata). Na celom svete ich existuje 2 753 známych druhov. Na území Slovenska sa preukázateľne vyskytuje 20 druhov. Na území Česka sa vyskytuje 25 druhov šidielok, z ktorých je šesť kriticky ohrozených a jeden druh vymizol ("Coenagrion mercuriale"). Prvé fosílne záznamy podradu Zygoptera pochádzajú z obdobia kriedy, pred 120 miliónmi rokov.
Opis.
Majú dva skoro rovnaké páry predných a zadných krídel, na rozdiel od podradu šidlá (Anisoptera), ktoré majú oba páry krídel viac odlišné. Oči majú ďaleko od seba. Sú štíhle, s pretiahnutým zadočkom. Hlava je väčšia ako trup (na rozdiel od šidiel).
Nymfa (larvy) šidielok majú na konci zadočku tri pretiahnuté výrastky slúžiace na plávanie. Nymfám môžu dorastať stratené končatiny (regenerácia), aj keď už nebývajú tak dokonalé ako pôvodné.
Biológia.
Lietajú pomerne pomaly, často sadajú na vegetáciu. Počas letu sa dobre orientujú. Šidielka sa vyvíjajú nedokonalou premenou. Pohlavné orgány majú umiestnené na konci zadočku. Samček má ešte medzi druhým a tretím článkom umiestnený kopulačný orgán, na ktorý pred kopuláciou prenáša spermie z pohlavného orgánu.
Vajíčka kladú zvyčajne zadočkom ponoreným niekoľko centimetrov vo vode. Niektoré druhy kladú vajíčka do vetiev pri brehu alebo do rastlín. Pri kladení vajíčok samec často pridržuje za hlavou samičku kliešťami, ktoré má na konci zadočku a lietajú spolu v tandeme.
Z vajíčka sa najprv vyliahne prelarva, ktorá je bez funkčných nôh. Po niekoľkých sekundách, niekedy až hodinách sa premení na prvé larválne štádium. Larva žije vo vode. Živí sa dravo, väčšinou larvami drobného hmyzu. K lovenie koristi má labium (masku), ktoré dokáže vymrštiť, uchopiť do nej korisť a pritiahnuť k ústam. Môže byť dlhé až jednu tretinu celkovej dĺžky. Tento nástoj je u hmyzu jedinečný. Larvy sa vyzliekajú 7 – 15-krát.
Keď larva dorastie, tak vylieza na súš, zväčša sa prichytí na vegetáciu a liahne sa z nej dospelé šidielko. Živí sa lietajúcim hmyzom. Po niekoľkých dňoch, niekedy aj mesiacoch je pripravená na párenie.
Čeľade.
Podľa:
Raflézia

Raflézia (lat. "Rafflesia") je rod tropických parazitických rastlín z čeľade rafléziovité ("Rafflesiaceae"). Rod je pomenovaný podľa svojho objaviteľa Sira Thomasa Stamforda Rafflesa.
Charakteristika.
Ide o dvojdomé bezlisté byliny, ktoré parazitujú na koreňoch a kmeňoch. Sú úzko špecializované iba na niektoré liany rodu "Tetrastigma" z čeľade viničovité ("Vitaceae"). Do hostiteľa rastlina prerastá spleťou vlákien pripomínajúcich hubové mycélium. Kvety sú jednotlivé, pravidelné, jednopohlavné a vyrastajú priamo z kmeňa alebo koreňov hostiteľskej liany. Okvetia sú tvorené 5 masívnymi plátmi, zrastajúcimi na báze do rúrky a v strednej časti kvetu tvoriace manžetu. Na dne vnútornej časti kvetu je rozšírený stredný stĺpik, na ktorého vrchnej strane sú špecializované výrastky, slúžiace na rozptyľovanie silného zápachu pre prilákanie opeľovačov. Pod golierom tohto stredného stĺpika sú u samčích kvetov ukryté tyčinky (v počte 5 až viac). Semenník v samičích kvetoch je spodný, zrastený zo 4 až 8 plodolistov, s mnohými komôrkami vznikajúcimi tvorbou druhotných prepážok so sieťovitou štruktúrou. Plodom je bobuľa.
Rod zahŕňa 17 druhov a je rozšírený v juhovýchodnej Ázii.
Zaujímavosti.
Najznámejším predstaviteľom tohto rodu je raflézia Arnoldova ("Rafflesia arnoldii"), ktorej kvet dosahujúce cez 1 meter v priemere a je najväčším kvetom v rastlinnej ríši.
Proces opeľovania bol skúmaný na druhu "Rafflesia pricea". Opelenie je sprostredkované bzučivkami z rodov "Lucilio" a "Chrysomya".
Zistilo sa, že muchy sú vábené pachom, pripomínajúcom hnijúce mäso, ako aj vzhľadom kvetov. Keď mucha navštívi vnútro samčieho kvetu, kde idú pod golierom centrálneho stĺpika ukryté peľnice, je navedená okrajom so štetinami tak, že sa jej nalepí peľ na chrbtovú časť trupu. Priesvitné okienka na vnútornej časti manžety okvetia pomáhajú hmyzu v orientácii vo vnútri kvetu. Keď potom peľom preťažená mucha navštívi samičí kvet a prederie sa pod zväčšeným okrajom stredného stĺpika kvetu, peľ z jej chrbta sa zotrie na bliznu. Opelenie sú tak schopné zabezpečiť len veľké muchy. Kvet muchám nič na oplátku neposkytuje, len ich oklame vidinou potravy a možnosti naklásť vajíčka do zdochliny. Jedným z dôvodov vzácnosti týchto rastlín v prírode môže byť aj nízka šanca na úspešné opelenie, pretože k tomu musí rozkvitnúť blízko seba samčí aj samičí kvet.
Na rozdiel od ostatným parazitických rastlín, má rod raflézia aj ekonomický význam. Ten vyplýva z ekoturizmu, pretože na Borneo prichádzajú tisíce turistov len aby videli kvitnutie týchto rastlín.
Glaukus

Glaukus (zastarano: "vláknovec"; lat. "Glaucus") je rod malých a jedovatých morských slimákov z čeľade glaukusovité ("Glaucidae"). Dnes rod pozostáva z 5 druhov (konkrétne: glaukus atlantický [t. j. "Glaucus atlanticus"], "Glaucus marginatus", "Glaucus bennettae", "Glaucus mcfarlanei", "Glaucus thompsoni"). Do roku 2014 sa však všetky tieto druhy považovali za jediný druh (konkrétne: glaukus atlantický) príp. za 2 druhy (konkrétne: glaukus atlantický a "Glaucus marginatus").
Celý svoj život strávi obrátený.
Opis.
Normálna veľkosť tohto rodu je do . Je strieborno až sivo sfarbený na dorzálnej strane a tmavo a svetlomodro na ventrálnej strane. Má tmavo modré pruhy pozdĺž krajov jeho nohy. Má špicaté a ploché telo, ktoré má šesť príveskov, ktoré sa lúčovito vetvia. Jeho radula nesie na svojej čepeli samostatné zuby.
Rozšírenie a habitat.
Tento slimák je pelagiálny a rozšírený po svetových oceánoch v miernych tropických vodách. Sú to regióny ako východné a západné pobrežie Južnej Afriky, európske vody, východne pobrežie Austrálie a Mozambik. Tento druh pláva obrátený na povrchovom napätí oceánu.
Etológia.
Glaukus je predátor. Loví väčšie morské organizmy napr. nebezpečne jedovatého rúrovníka "Physalia physalis", polypovca "Porpita porpita" alebo slimáka "Janthina janthina". Príležitostne sa môžu niektoré jedince uchýliť ku kanibalizmu.
Glaukus sa dokáže živiť druhom "P. physalis" vďaka svojej imunite na jeho jedovaté pŕhlivé bunky. Slimák skonzumuje celý organizmus a jed si uskladní pre svoje vlastné použitie. Jed si uchováva v špecializovaných mechúrikoch, tenkých „prstoch“ na jeho tele. Pretože "Glaucus" jed koncentruje, môže spôsobiť silnejšiu otravu ako "P. physalis", ktorým sa živí.
S pomocou plynového mechúra v žalúdku dokáže plávať na hladine. Pre polohu tohto mechúra pláva slimák obrátený. Vrchný modrý, modro-biely povrch je v skutočnosti spodok slimáka. Naopak chrbtová, sivá, časť je pri plávaní dole. Sfarbenie je kamuflážou a pomáha mu pred predátormi.
Glaukus je hermafrodit, má samčie aj samičie pohlavné orgány. Pária sa brušnou stranou. Po spárení vyprodukujú obidva jedince reťazce vajíčok.
Klinovka hadia

Klinovka hadia () je druh vážky z podradu šidlá.
Opis.
Jej telo s dĺžkou 55 –  je žlto-zeleno sfarbené s čiernymi úzkymi pruhmi na hrudi. Samček je dlhší ako samička. V prednej časti tela prevláda nápadná zelená farba, ostatné klinovky sú väčšinou žlté. Oči sa na temene nestýkajú (poznávací znak klinoviek). Samička má na záhlaví útvary pripomínajúce rohy, ktoré iba málo prevyšujú oči. Krídla sú číre s rozpätím 65 – . Nohy má žlté s pozdĺžnymi čiernymi pruhmi. Na vrchu zadočku má žlté škvrny. Zadoček je pri samčekoch na posledných článkoch rozšírený.
Výskyt a ohrozenie.
Rozšírená je v Strednej Ázii, v Rusku, vo Východnej, Strednej a Severnej Európe.. Vo Fínsku je rozšírenie dosahuje až k polárnemu kruhu. Na území Česka sa vyskytuje väčšinou vzácne, vo východných, južných a severných Čechách býva je výskyt hojnejší. Na území Slovenska je jej výskyt súvislý na celom území. Na území Slovenska je chránená. V Česku je chránená zákonom ako silno ohrozený druh. Jej ohrozenie spočíva najmä v zániku biotopov, v ktorých sa môžu vyvíjať jej nymfy. Všeobecne tento druh ohrozuje znečistenie vody.
Spôsob života.
Nymfy (larvy) sa liahnu z vajíčka po niekoľkých týždňoch. Vajíčko niekedy môže aj prezimovať, väčšinou ale prezimuje nymfa. Nymfy žijú na pieskových dnách čistých tečúcich vôd, vyhýbajú sa bahnitým dnám. Tu sa živia malým vodným hmyzom. Nymfa sa vyvíja 2 – 4 roky. Dospelé jedince sa liahnu od mája do júla. Lietajú až do konca septembra.
Dospelé klinovky zalietajú niekedy aj ďaleko od vody, nie však ďalej ako niekoľko sto metrov. Pri brehovej vegetácii lovia dospelé jedince svoju potravu, slnia sa a odpočívajú. Potom sa dajú pozorovať aj na lesných cestách, rúbaniskách a pod. často odpočívajú na zemi, kameňoch alebo na vegetácii. Samičky nemajú kladielka, preto znášajú vajíčka počas letu nad vodnou hladinou, na ktorej sú potom nesené prúdom ďalej, než sa uchytia na dne.
Ágrá ká kilá

Ágrá ká kilá (-po hindsky) alebo (Červená) pevnosť v Ágre je indická pevnosť v meste Ágra ležiacom asi 200 km juhovýchodne od Dillí. Len 2,5 kilometra juhovýchodne od pevnosti sa nachádza jedna z najznámejších indických pamiatok, Tádž Mahal.
Ágrská pevnosť patrí k najdôležitejším pevnostiam v Indii. V čase Mughalskej ríše tu sídlili vtedajší panovníci a riadili odtiaľ celú zem. V súčasnosti je často navštevovaným turistickým miestom. 
Od roku 1983 je súčasťou svetového dedičstva UNESCO.
Červená pevnosť

Červená pevnosť môže byť:
Humájúnova hrobka

Humájúnova hrobka je komplex budov v Indii v Naí Dillí postavených na uloženie ostatkov historicky druhého panovníka Mughalskej ríše, cisára Humájúna. 
Budovy slúžia ako majestátna hrobka, ktorá je dnes už klasickou ukážkou mughalskej architektúry. Práve podľa jej vzoru bol neskôr postavený Tádž Mahal. 
Od roku 1993 je Humájúnova hrobka zapísaná na zozname svetového dedičstva UNESCO.
Červená pevnosť (Dillí)

Červená pevnosť alebo Lál kilá (po hindsky लाल किला – "Lál kilá") je pevnosť v indickom hlavnom meste Naí Dillí, ktorá bola postavená v prvej polovici 17. storočia. Svoje meno získala vďaka červenému pieskovcu z ktorého bola postavená. Dnes je pevnosť jednou z často navštevovaných pamiatok a patrí k dôležitým stavbám mughalskej architektúry. Z bývalého sídla sultána je dnes múzeum. 
V roku 2007 bola pevnosť zapísaná na zoznam svetového dedičstva UNESCO.
27 čiže smrť robí umelca

27 čiže smrť robí umelca je názov románu slovenskej spisovateľky Alexandry Salmela, ktorý prvýkrát vyšiel vo fínskom jazyku pod názvom „27 Eli kuolema tekee taiteilijan“. Dielo býva zaraďované do postmodernizmu. Príbeh má viacero rozprávačov, nielen ľudí ale i zvierat a vecí. Hlavná rozprávačka Angie, mačka Kassandra, automobil Opel Astra, plyšové prasiatko Pánprasiatko a Marko - otec detí. Základné elementy príbehu sú rodina s tromi deťmi bývajúca na fínskom vidieku a Angie, slovenská študentka, ktorá prijala ponuku pobytu od vysokoškolského učiteľa fínskej literatúry.
Román je ocenený fínskou cenou za literárny debut novín „Helsingin Sanomat“ po prvýkrát v histórii ako dielo nefínskeho autora. Alexandra Salmela postúpila s týmto dielom aj medzi finalistov najprestížnejšej fínskej ceny „Finlandia“. Kniha sa vo Fínsku stala literárnou senzáciou. 
V roku 2012 bol román nominovaný medzi finalistov slovenskej ceny Anasoft litera.
Plyšiak

Plyšiak alebo plyšák môže byť v slangu:
Kutub mínár

Kutub mínár je najvyšší minaret v Indii (vysoký 72,8 m, priemer základne 14,3 m, vrcholu len 2,75 m). Nachádza sa v meste Dillí a je súčasťou komplexu Kutub.
Minaret bol budovaný medzi rokmi 1193 (postavené len základy) a 1368 počas vlády niekoľkých kráľov. Na jeho výstavbu sa použil materiál i zo zničených hinduistických svätýň. Ako stavebný materiál bol použitý červený pieskovec.
Minaret obklopuje veľa ďalších budov, ktoré sú zachovanou ukážkou indickej architektúry 12. storočia. Pôvodne bola plánovaná ešte druhá veža, vyššia než samotný Kutub minár, jej výstavba však skončila potom, čo bolo postavených prvých 12 metrov.
V roku 1993 bol minaret zapísaný na zoznam svetového dedičstva UNESCO.
Horské železnice v Indii

Horské železnice v Indii je spoločné označenie troch železníc v horských oblastiach Indie. Väčšinou vedú od pobrežia do vyššie položených miest, pričom prekonávajú na krátkom úseku vysoké prevýšenie. Postavené boli v 19. a na začiatku 20. storočia počas britskej nadvlády. 
V roku 1999 bola sieť železníc zapísaná na zoznam svetového dedičstva UNESCO.
Železnice.
"Darjeeling Himalayan Railway" bola na zoznam svetového dedičstva zapísaná ako prvá. Železnica vznikla v roku 1881 a jej technické riešenie pri prekonávaní náročného terénu je výnimočné, využíva systém úvratí (rovnako ako v prípade Kysucko-oravskej lesnej železnice) a stúpaní v krátkych slučkách. Spája mestá Siliguri a Darjeeling. Jej dĺžka je 78 km. Rozchod koľají .
"Kalka Shimla Railway" bola zapísaná na zoznam v roku 2005. Bola postavená v polovici 19. storočia v dĺžke 96 km. Spája mestá Kalka a Simla. Rozchod koľají .
"Nilgiri Mountain Railway" pribudla na zoznam v roku 2008. Bola dokončená v roku 1908 a prechádza od 320 do Spája mestá Mettupalayam a Ooty. Je dlhá 48 km. Rozchod koľají .
Panamerická federácia pozemného hokeja

Panamerická federácia pozemného hokeja (), skr. PAHF, je panamerická športová konfederácia, ktorá združuje hokejové zväzy amerických štátov. Vznikla v roku 1959 a sídli v Ottawe, v Kanade. Združuje 30 národných zväzov pozemného hokeja a na jej čele stojí Argentínčan Alberto Budeisky. PAHF je členom Medzinárodnej federácie pozemného hokeja (FIH) a tiež Panamerickej športovej organizácie (PASO). 
Dejiny.
Konfederácia bol založená 17. októbra 1959 pod názvom "Pan-American Field Hockey Federation" v americkom Greenwichi. Založilo ju 5 členov: Argentína, Bermudy, Jamajka, Holandské Antily a Spojené štáty. Prvé podujatie, ktoré federácia organizovala, bol hokejový turnaj na Panamerických hrách 1967 v kanadskom Winnipegu. V septembri 2013 sa novým prezidentom stal Alberto "Coco" Budeisky. Na stoličke vystriedal Venezuelčana Antonio von Ondarza, ktorý bol prezidentom PAHF od roku 1987. 
Členské federácie.
V roku 2005 sa 22. členom PAHF stala Panama. O dva roky neskôr na kongrese v Rio de Janeiro boli prijatí štyria noví členoviaEkvádor, Guatemala, Kostarika a Salvádor. V roku 2015 sa novými členmi stali Bolívia, Haiti a Nikaragua. 30. členom sa v roku 2016 stala Kolumbia, ktorá bola prijatá za člena FIH a spolu s Bolíviou a Nikaraguou získala plné členstvo.
Africká federácia pozemného hokeja

Africká federácia pozemného hokeja, skr. AFHF (), je africká športová konfederácia, ktorá združuje hokejové zväzy afrických štátov. Vznikla v roku 1964 a sídli v Bulawayo, v Zimbabwe. Momentálne (2012) združuje 17 národných zväzov pozemného hokeja a na jej čele stojí Egypťan Seif Ahmed. AFHF je členom Medzinárodnej federácie pozemného hokeja (FIH) a tiež ANOCA.
Belize Barrier Reef

Belize Barrier Reef je koralový útes pri pobreží štátu Belize. Je takmer 300 km dlhý, tvorí súčasť Sistema Arrecifal Mesoamericano (t.j. Mezoamerického korálového útesu) – druhého najväčšieho korálového útesu na svete. Je domovom stoviek druhov živočíchov. 
Pre svoju unikátnosť bola bariéra v roku 1996 zapísaná na zoznam svetového dedičstva UNESCO.
Lokality Svetového dedičstva v ohrození

Lokality Svetového dedičstva v ohrození sú lokality svetového dedičstva UNESCO ktorým hrozí akútne nebezpečenstvo zániku. Toto nebezpečenstvo môže mať veľmi rôznorodý pôvod, ide o hrozbu zničenia pamiatok napr. v dôsledku vojnového konfliktu, ohrozenia rozsiahlymi verejnými či súkromnými projektami rýchleho urbanistického či turistického rozvoja, hrozbu v podobe povodní a ďalších prírodných katastrof, drancovania a pod. 
K 4. júlu 2019 bolo na zozname svetového dedičstva v ohrození 53 položiek.
V nasledujúcom zozname je pri každej položke uvedená krajina, slovenský názov lokality, oficiálny anglický názov podľa zoznamu UNESCO, dôvod zaradenia na zoznam svetového dedičstva v ohrození a odkaz na podrobnejšie informácie na stránkach UNESCO. Číslo v odkaze je súčasne číslo pod ktorým je lokalita vedená v zozname svetového dedičstva.
Vyškrtnuté pamiatky.
Niektoré pamiatky zo zoznamu svetového dedičstva v ohrození boli z rôznych dôvodov vyškrtnuté. V zátvorkách sú uvedené roky v ktorých boli na zozname ohrozených zapísané:
Zo Zoznamu svetového dedičstva boli úplne vyškrtnuté len tri pamiatky: Labské údolie v Drážďanoch, Nemecko (20042009), Rezervácia oryxa arabského, Omán (19942007) a Liverpool – námorné obchodné centrum, Spojené kráľovstvo (20042021). Gruzínska pamiatka „katedrála Bagrati a monastier Gelati“ bola na zoznamu dedičstva v ohrození v rokoch 2010–2017, v roku 2017 bola katedrála Bagrati z pamiatok UNESCO vyradená a monastier Gelati je už mimo ohrozenia.
Chránená krajinná oblasť Beskydy

Chránená krajinná oblasť Beskydy, v skratke CHKO Beskydy bola vyhlásená 5. marca 1973, vládnym výnosom MK ČSR č.j. 5373/1973. Ide o najväčšiu chránenú oblasť v Česku.
Dôvody ochrany.
Dôvodom vyhlásenia boli jej výnimočné prírodné hodnoty, najmä pôvodné pralesovité lesné porasty s výskytom vzácnych karpatských živočíšnych i rastlinných druhov, druhovo pestré lúčne spoločenstvá, unikátne povrchové i podzemné pseudokrasové javy a tiež mimoriadna estetická hodnota a pestrosť ojedinelého typu krajiny ktorý vznikol historickým súžitím človeka s týmto územím.
Význam prírodnej hodnoty chránenej krajinnej oblasti Beskydy je zdôraznený vyhlásením 50 maloplošných chránených území, územným prekrytím CHKO s medzinárodne významným vtáčím územím a s chránenou oblasťou prirodzenej akumulácie vôd a v neposlednom rade aj jej nadregionálnym rekreačným významom. Na niekoľkých miestach sú chránené pôvodné lúčne a lesné spoločenstvá. Celé územie sa skladá z troch orografických celkov: Moravsko-sliezskych Beskýd, Rožnovskej brázdy a Vsetínskych vrchov na území Moravsko-sliezskeho a Zlínskeho kraja.
Územím CHKO pretekajú rieky Vsetínská Bečva, Rožnovská Bečva, Ostravice a Morávka.
V oblasti sa nachádzajú dva náučné chodníky: Radegast a Šance.
Výskyt šeliem.
V CHKO je pravidelne mapovaný výskyt veľkých šeliem. Podľa výsledkov z roku 2009 v oblasti žije minimálne 16 rysov, 8 vlkov a tri medvede.
Oceánska federácia pozemného hokeja

Oceánska federácia pozemného hokeja, skr. OHF (), je oceánska športová konfederácia, ktorá združuje hokejové zväzy oceánskych štátov. Vznikla v roku 1954 a sídli vo Wellingtone, na Novom Zélande. Momentálne (2012) združuje 9 národných zväzov pozemného hokeja a na jej čele stojí Novozélanďan Pam Elgar. OHF je členom Medzinárodnej federácie pozemného hokeja (FIH) a tiež ONOC a OSFO.
Alexandra Salmela

Alexandra Salmela, rodená Alexandra Balážová, (* 7. november 1980, Bratislava) je spisovateľka slovenského pôvodu, je vydatá a v súčasnosti žije vo fínskom meste Tampere. Píše po fínsky a po slovensky. Vo Fínsku dosiahla úspech so svojím románom prvotinou "27 čiže smrť robí umelca", ktorý napísala v originálnej verzii vo fínskom jazyku. Román bol ocenený cenou novín „Helsingin Sanomat“ a bol preložený do slovenčiny a viacerých ďalších jazykov.
Alexandra Salmela vyštudovala dramaturgiu na VŠMU v Bratislave a fínčinu na Karlovej univerzite v Prahe. Po vydaji žije päť rokov v Tampere a má dve deti. Zúčastnila sa viacerých literárnych súťaží na Slovensku aj vo Fínsku. Bola nominovaná do finále literárnej ceny „Finlandia“.
Karin Lászlová

Karin Lászlová (* 18. február 1922, Varín, ČSR – † 10. január 2014, Leoben, Rakúsko) bola slovenská spisovateľka a novinárka.
V roku 2005 získala cenu Spolku slovenských spisovateľov za román "Pritúľ ma, šťastie".
Mazák (národná prírodná rezervácia)

Mazák je národná prírodná rezervácia v okrese Frýdek-Místek. Nachádza sa v Moravsko-sliezskych Beskydoch na západných svahoch Lysej hory, najvyššieho vrcholu tohoto pohoria.
Predmetom ochrany sú prirodzené lesné spoločenstvá. Dominantnou drevinou rezervácie je buk lesný, vo vyšších polohách smrek. Z fauny sa v rezervácii vyskytujú okrem iných salamandra škvrnitá, rys ostrovid, hlucháň hôrny či bocian čierny.
Mukdenský palác

Mukdenský palác je palácový komplex čínskej dynastie Čching. Nachádza sa v strede meste Šen-jang v oblasti Mandžuska.
Palác dal postaviť Nurhači v roku 1625. Žili tu prví cisári dynastie Čching. V roku bol palácový komplex zmenený na múzeum. Dnes toto rozsiahle múzeum patrí k často navštevovaným turistickým lokalitám. 
V roku 1987 bol palác zapísaný na zoznam svetového dedičstva UNESCO.
Cisárske hrobky dynastií Ming a Čching

Cisárske hrobky dynastií Ming a Čching sú hrobky čínskych cisárov z čias dynastie Ming a dynastie Čching v niekoľkých čínskych provinciách. Celkom ide o štrnásť hrobiek a pohrebných komplexov.
Tieto hrobky sú dôležitou súčasťou čínskych dejín a kultúry, preto bol celý rad z nich v roku 2000 zapísaný na zoznam svetového kultúrneho dedičstva UNESCO. V rokoch 2003 a 2004 sa zoznam rozšíril o niekoľko ďalších hrobiek.
Slovenský rozhlas (rozlišovacia stránka)

Slovenský rozhlas môže byť:
Samuel Henry Hooke

Samuel Henry Hooke (* 21. január 1874, Cirencester, Spojené kráľovstvo – † 15. január 1968) bol britský orientalista zaoberajúci sa semitskými náboženstvami.
Životopis.
Narodil sa v Cirencestri v Gloucestershire. Jeho otec bol kazateľ. Vzdelanie získal v škole St. Marka vo Windsore a "Jesus College", súčasti University of Oxford. Od roku 1913 do 1926 pôsobil na University of Toronto, kde sa stal zakladateľom a spoluúčastníkom Kanadského fóra. Neskôr pôsobil na Londýnskej univerzite. Venoval sa komparatívnej religionistike. Je známy svojím prekladom "Starého zákona" do základnej angličtiny. Bol editorom viacerých významných religonistických diel, napr. "Myth and Ritual: Essays on the Myth and Ritual of the Hebrews in Relation to the Culture Pattern of the of the Ancient East" 1933 a "Myth, Ritual and Kingship" 1958.
Základné myšlienky.
Hooke odignoroval Frazera, ktorý tvrdil, že akitu je mýtus odrážajúci príbeh vegetačných bohov, tj. „umierajúcich a znovu sa rodiacich“ bohov, ktorí, rovnako ako príroda, každoročne víťazia nad smrťou a zánikom. Tento zovšeobecňujúci evolucionistický výklad bol Hookovi cudzí. Zastával skôr extrémnu formu heliolitického difuzionizmu, ktorý propagoval Grafton Elliot Smith a William James Perry. Zároveň bol zástancom "panbabylonizmu", ktorý obhajoval Alfred Jeremias.
Mario Götze

Mario Götze (* 3. júna 1992, Memmingen, Nemecko) je nemecký profesionálny futbalista hrajúci v najvyššej nemeckej lige Bundeslige za klub Borussia Dortmund. Hrá na poste ofenzívneho záložníka, ale je tiež schopný nastúpiť na pravom krídle. Na tento post ho zaradil tréner Liverpoolu Jürgen Klopp, pretože v strede pola uprednostňoval japonského ofenzívneho záložníka Shinjiho Kagawu. Götze bol považovaný za veľký talent svetového futbalu s potenciálom špičkového hráča, vyniká rýchlosťou, technikou a kvalitnými kľučkami, je kreatívny a má schopnosti tvoriť hru.
Kariéra.
Borussia Dortmund.
Mario Götze začal svoju kariéru v nemeckom futbalovom klube Borussia Dortmund. Už ako 17 ročný debutoval v nemeckej Bundeslige, kde tak isto úspešne skóroval svojím gólom.V sezóne 2010-11 zažil Mario Götze raketový vzostup, za jeho vynikajúce služby u trénera Jürgena Klopp dostal pomenovanie "klenot ihriska" . Jeho trhová hodnota vysoko stúpla, prejavil oňho záujem aj tréner Nemecka Jogi Löw. Práve to pomohlo Götzemu k debutu v národnom tíme. 
FC Bayern Mníchov.
V Apríli 2013 Borusia oficiálne oznámila odchod Götzeho z klubu. Tento počin bol charakterizovaný ako futbalový transfér roka. Mario Götze odišiel do klubu FC Bayern München. Jeho hodnota bola až 37 miliónov eur. Dnes má Mario Götze ešte vyššiu cenu a to 48 miliónov eur.
Acyloínová kondenzácia

Acyloínová kondenzácia je chemická reakcia esterov karboxylových kyselín a sodíka, ktorá prebieha pri vysokej teplote v prostredí rozpúšťadiel s vysokou teplotou varu (napr. toluén). Jej produktom sú acyloíny (α-hydroxyketóny; RCH(OH)COR). 
Reakcia prebieha s vyšším výťažkom, keď sa použijú estery dikarboxylových kyselín, pričom vznikajú cyklické acyloíny. Ďalšie zvýšenie výťažku prináša použitie chlórtrimetylsilánu na záchyt vznikajúcich sodných solí acyloínu.
Peter Áč

Peter Áč (* 26. marec 1943, Užhorod) je slovenský fotograf, ktorý sa špecializuje na fotografovanie pod vodou. Zúčastnil sa viacerých potápačských expedícií. Je autorom monografií "Dunaj rieka života" (1977), "Tajný život rýb" (2003).
A-čcheng

A-čcheng (pchinjin: Acheng) je obvod v juhovýchodnej časti mesta Charbin v Číne, do roku 2006 samostatné mesto. Nachádza sa v provincii Chej-lung-ťiang na rieke A-š-che a má približne 198 000 obyvateľov (1990). Je priemyselným (stavebníctvo, elektrotechnika) i poľnohospodárskym (cukor, pivo) centrom.
5 km na juh od A-čhengu sa nachádzajú ruiny starovekého opevneného mesta. Zrejme ide o zvyšky mesta Chuej-ning fu, v období 1122 až 1153 hlavného mesta dynastie Ťin.
Michael C. Hall

Michael Carlyle Hall (* 1. február 1971, Raleigh, Severná Karolína, USA) je americký herec. Medzi jeho najznámejšie roly patrí rola David Fishera v seriáli televízie HBO s názvom "Six Feet Under" (Odpočívaj v pokoji) a hlavná rola Dextera Morgana v seriáli "Dexter". V roku 2009 získal za rolu Dextera Morgana ocenenie Screen Actors Guild Award a Zlatý glóbus.
Dessau-Roßlau

Dessau-Roßlau je mesto v strednom Nemecku, v Sasku-Anhaltsku. Leží na riekach Labe a Mulda. Má asi 85 000 obyvateľov (2011).
Mods

Mods (odvedené od "modernists", "modernisti") je označenie pre subkultúru, hnutie alebo skupinu ľudí, ktoré bolo známe v šesťdesiatych rokoch 20. storočia vo Veľkej Británii. Tvorili ho najmä príslušníci nižšej strednej triedy, ktorí sa neskôr stali symbolom módy tzv. swingujúceho Londýna.
Vznik, konflikty a transformácii hnutia.
Mods vznikli v päťdesiatych rokoch 20. storočia. Za mods boli označovaní najmä príslušníci mladšej generácie (označenie mods ako protipól trad), ktorí holdovali móde, modernému džezu a jazde na skútroch. Prvýkrát sa mods spomenuli v kontexte subkultúry v knihe Colina MacInnesa „"Absolute Beginners"“. Existuje niekoľko špekulatívnych teórii o pravom vzniku tohto hnutia. Filozoficky sa mods radili zväčša ku existencionalistom a prichádzali do stretu s beat generation. Protipólom mods boli rockers. Mods sa vyznačovali elegantným štýlom obliekania, ktoré malo parodovať malomeštiacku konformitu. Rockers holdovali koženým bundám v kombinácii s bielymi košeľami a drsným imidžom. Medzi hnutiami dochádzalo ku konfliktom, ktoré vyústili do pouličných bitiek. Tieto bitky inšpirovali ku vzniku diela "Mechanický pomaranč". Mods pohltilo v roku 1966 psychedelické hnutie, čo rozvinulo ešte viac eleganciu v obliekaní o farebné saká rôzneho druhu. Okrem toho psychedélia rozdelila mods do niekoľkých podskupín : "art school mods, scooter mods a mainstream mods". Transformácia teda zároveň subkultúru roztrieštila a ortodoxných mods "zradikalizovala". V roku 1967 väčšina mods prešla k hnutiu hippies, ale ortodoxní hard mods sa stali predchodcami "skinheads" splynutím s černošskými "rude boys", ktorí boli zameraní na ska, rocksteady a blue beat. Skinheads sa zaradili k robotníckej triede a znakmi tejto novej subkultúry boli vyholené hlavy, klobúky a košele. Ku radikalizácii na nacistickú ideológiu tak, ako to dnes poznáme, prišlo postupne až v sedemdesiatych rokoch vďaka prehlbujúcej sa kríze.
Hudba.
Mods počúvali zo začiatku džezovú hudbu, no neskôr sa preorientovali na garážový rokenrol, freakbeat a bigbít. Išlo zväčša o menej známe kapely než dominujúci The Beatles, ktorí uprednostňovali najmä rockers. Vlajkovou kapelou mods boli The Who a okrem nich taktiež The Yardbirds, The Kinks, Small Faces, Georgie Fame, Spencer Davis Group, The Animals, Downliners Sect, Pretty Things a ďalší. 
Mods vo filme.
Subkultúru najviac preslávil film Michelangela Antonioniho "Zväčšenina" v roku 1966, zo súčasných filmov ho paroduje ale zároveň reflektuje Austin Powers.
Návraty mods.
V druhej polovici sedemdesiatych sa vizážou podobnou Small Faces, Kinks a The Who priblížili The Jam, Secret Affair, The Chords alebo Purple Hearts, ktorých štýl spolu s filmom "Quadrophenia" (1979, réžia Frank Roddam) vzkriesil hnutie mods. 
Novodobý odkaz mods priniesli britpopové a indie rockové skupiny (najmä Oasis a Blur).
Double Eagle 1933

Double Eagle z roku 1933 je zlatá minca v nominálnej hodnote 20 amerických dolárov vydaná v roku 1933 v USA, ktorá sa stala v zberateľských kruhoch legendou. Jedná sa pravdepodobne o najdrahšiu uncu zlata na svete.
História.
Každoročná emisia zlatej mince „Double Eagle” sa v Spojených štátoch razila v rokoch 1907-1933. Prezident Franklin D. Roosevelt v snahe zmierniť hospodársku krízu v roku 1933 oznámil, že zlaté mince prestavajú byť oficiálnym platidlom USA. Dvadsaťdolárových zlatých mincí bolo pôvodne v roku 1933 vyrazených takmer pól milióna, ale dnes sa vie o existencii len 13 exemplárov. Všetky ostatné boli roztavené v rámci stratégie odklonu Spojených štátov od zlatej meny a stabilizácie americkej ekonomiky.
V súkromných rukách je legálne iba jedna minca, všetkých ostávajúcich 12 exemplárov zostáva vo vlastníctve vlády USA.
Step (krajina)

Step je trávnatý bióm mierneho podnebného pásma s výrazne kontinentálnou klímou, kde je vegetačná doba kratšia ako 120 dní. V týchto oblastiach sa rozkladá na celkovej rozlohe viac ako 9 mil. km². Tunajšie podnebie sa vyznačuje horúcimi letami a chladnými zimami. V priebehu roka je tu nedostatok zrážok na rast stromov. Stepné pôdy bývajú veľmi úrodné a v súčasnosti sú stepi skultivované na poľnohospodársku pôdu.
Názov step vznikol v ruštine pre trávnaté formácie mierneho pásma.
Rozšírenie stepí.
Stepi pokrývajú rozsiahle územia vo vnútrozemí Eurázie, Severnej Ameriky. Na južnej pologuli sa vyskytujú v Argentíne. 
Čenkovská step je jediná step vyskytujúca sa na Slovensku.
Východoeurópske stepi.
Obdobie vegetačného pokoja je tu v zime a v lete. Obdobie vegetačného rozkvetu na jar a na jeseň. Leto býva veľmi suché a mnoho organizmov ho prečkáva v dormantných štádiách (anabióza, estivácia). Ročný úhrn zrážok sa pohybuje v rozmedzí 300 – 500 mm. Na severnej hranici s geobiómom opadavého listnatého lesa sa vytvorila prechodná lesostep. V dnešnej dobe sú tieto lesostepi premenené na ornú pôdu. Maďarská step, nazývaná pusta, je antropogénne podmienená step, pričom tu boli ľudskou činnosťou v priebehu dejín vyklčované stromy.
Stredoázijské stepi (celiny).
Zaberajú značné plochy v Kazachstane a siahajú až do Mongolska. Podnebie je tu extrémne kontinentálne a obdobie vegetačného pokoja tu trvá od septembra až do mája. V zime snehová pokrývka môže chýbať a tak je pôda na jar suchá a k vegetačnému rozvoju dochádza až v neskorom lete. Na horských chrbtoch zaberajú pozície horské lúčne stepi, ktoré s rastúcou nadmorskou výškou prechádzajú do brezových lesov a nakoniec sa menia na tajgu.
Severoamerické stepi (prérie).
Tunajšie podnebie má subhumidný charakter. Priemerné ročné úhrny zrážok sa pohybujú od 500 mm v chladnejších oblastiach až po 1 000 mm v teplejších oblastiach. Teploty sa znižujú od juhu na sever a zrážky ubúdajú od východu na západ. To spôsobilo rozčlenenie severoamerických stepí na štyri pásy prebiehajúce severojužným smerom. Od východu na západ sa tu vyskytujú: lesostep, dlhosteblová préria, zmiešaná préria a krátkosteblová préria.
V dlhosteblových prériách predstavuje ročný úhrn zrážok približne 600 – 1 000 mm. Časté požiare a kedysi veľké stáda bizónov znemožňovali rozmnoženie drevín. Dominujúcim druhom v dlhosteblovej prérii je 2 metre vysoká tráva fúzatka.
V prechodných zmiešaných prériách začínajú vysoké trávnaté porasty ustupovať nízkym trávnatým porastom. Tieto prérie sú využívané ako poľnohospodárska pôda.
Krátkosteblové prérie zaberajú územie na východnom okraji Rocky Mountains. Tunajšie podnebie je už arídne s úhrnom zrážok 300 – 450 mm. Pôdy sú gaštanové a prevláda tu nízka tráva.
Juhoamerické stepi (pampy).
Pampa sa rozkladá vo východnej Argentíne. V porovnaní so stepmi severnej pologule sú tu priaznivejšie klimatické podmienky. V zime sa tu prakticky nevyskytuje mráz. Zrážky sú taktiež relatívne vysoké 800 – 1 000 mm. V minulosti sa tu vyskytovali aj lesy, ale činnosťou človeka boli odstránené. V dnešnej dobe je pampa veľmi husto osídlená a využívaná na poľnohospodárstvo.
Zdroj.
Traví Biomy, Vilém Pavlů
Ázijská kriketová rada

Ázijská kriketová rada, skr. ACC, je ázijská športová konfederácia, ktorá združuje kriketové zväzy ázijských štátov. Vznikla v roku 1983 a sídli v Kuala Lumpur, v Malajzii. Založilo ju 6 členov: Bangladéš, India, Malajzia, Pakistan, Singapur a Srí Lanka. Momentálne (2012) združuje 25 národných kriketových zväzov a na jej čele stojí Bangladéžan Mustafa Kamal. ACC je členom Medzinárodnej kriketovej rady (ICC) a tiež OCA. 
Členstvo v ACC.
Členské štáty ACC sú rozdelené do 3 kategórií: plní (full), pridružení (associate) a partnerskí (affiliate) členovia. Niektoré ázijské štáty ako Filipíny, Indonézia, Japonsko a Kórejská republika nie sú v ACC, ale sú členmi EAP. Japonsko ale bolo členom ACC do roku 1996.
Členské federácie.
Dočasnými členmi ACC do roku 1996 boli aj Fidži, Japonsko a Papua-Nová Guinea.
Podujatia.
Národné tímy.
Twenty20 kriket
Fouga CM.170 Magister

Fouga CM.170 Magister je dvojmiestne cvičné prúdové lietadlo z polovice 50. rokov 20. storočia. Neskôr boli používané na podporu pozemných vojsk. Bolo jedným z najrozšírenejších cvičných lietadiel krajín NATO počas studenej vojny.
Vznik a vývoj.
Fouga Magister vznikol na základe špecifikácie francúzskych vzdušných síl na nové pokročilé cvičné lietadlo, pričom koncern Fouga vyrobil najprv len 3 prototypy CM.170 Magister. Po ich úspešnom zavedení do služby sa Fouga Magister stal prvým cvičným prúdovým lietadlom na svete zavedeným do služby. Fouga bola v roku 1958 prevzatá firmou Potez, ktorá v roku 1967 fúzovala so spoločnosťou Aérospatiale. Fouga Magister je charakteristická svojimi motýľovitými chvostovými plochami, nízko osadeným podvozkom a prídavnými palivovými nádržami na koncoch krídel.
IPhone (pôvodný)

 iPhone (iné názvy: iPhone (original), original iPhone, iPhone 2G, iPhone 1) je 1. generácia smartfónu iPhone. iPhone bol predstavený 9. januára 2007. 9. júla 2008 bol predstavený jeho nástupca iPhone 3G s podporou UMTS (3G) sieti a ďalšími vylepšeniami. iPhone používa operačný systém iPhone OS (dnes už iOS) a podporuje max. verziu 3.1.3. Jeho rozmery sú 115 x 61 x 11.6 mm a váži 135 g.
IPhone 4

 iPhone 4 je 4. generácia smartfónu iPhone. Predstavený bol 7. júna 2010. Tento model prišiel spoločne s iOS 4. iPhone 4 je nástupcom iPhone 3GS. 4. októbra 2011 bol predstavený jeho nástupca iPhone 4S. iPhone 4 je prvý iPhone s podporou MicroSIM kariet.
Vlastnosti.
iPhone umožňuje konferenčné hovory, podržanie hovoru, spájanie viacerých hovorov, zobrazenie čísla volajúceho (CLIP) a integráciu s ďalšími vlastnosťami telefónnej siete s prístrojom, ako napr. automatické stíšenie a zastavenie prehrávania hudby pri prijatí hovoru. Po skončení hovoru hudba zase pokračuje. Vytáčanie hlasom podporuje iPhone 3GS a novší.
iPhone v spolupráci s prevádzkovateľmi siete poskytuje aj funkciu tzv. vizuálnej odkazovej schránky (Visual voicemail), t. j. že odkazy sa užívateľovi zobrazia priamo na displeji telefónu a nemusí do nej volať.
Je možné zakúpiť si hudbu prostredníctvom iTunes Store; iPhone prehráva video, hudbu a obrázky.
Zo zariadenia je možné pristupovať na internet a to prostredníctvom technológií GPRS/EDGE/3G (cez telekomunikačného operátora) alebo Wi-Fi (cez prístupové body ako bežné počítače). Zariadenie má integrovaný prehliadač internetu Safari. Stránky je možné prehliadať v horizontálnom i vertikálnom móde, a umožňuje zobraziť len časť stránky (čo je výhodné vzhľadom k nižšiemu rozlíšeniu displeja oproti bežným počítačom). Safari pre iPhone nepodporuje technológiu spoločnosti Adobe Flash.
K e-mailovým schránkam je možné pristupovať prostredníctvom zabudovaného klienta Mail s podporou štandardov POP3 a IMAP, vytvárať e-maily vo formáte HTML a je možné tiež čítať dokumenty vo formátoch PDF alebo Microsoft Office (MS Word, MS Excel).
iPhone tiež disponuje technológiou Bluetooth 4.0, 5 Mpx fotoaparátom a nahrávaním videa vo HD (720p) kvalite.
V iPhone sú zabudované 3 senzory. Prvý zisťuje, či je iPhone vo vodorovnej alebo zvislej polohe a podľa toho zobrazuje obraz na displeji. Druhý registruje priloženie iPhone k uchu a automaticky vypína displej, aby šetril batériu a zamedzil nechcenému ovládaniu uchom a tretí prispôsobuje jas obrazovky intenzite vonkajšieho svetla (ak je táto funkcia zapnutá).
iPhone 4 sa pôvodne dodával s 8, 16 a 32 GB flash pamäťou, pri predstavení iPhone 4S bol vyradený 32 a 64 GB model a cena čiastočne klesla. V predaji je ešte iPhone 4S s 16 GB flash pamäťou a iPhone 5 s 16, 32 alebo 64 GB flash pamäťou.
Zoznam chránených území v okrese Frýdek-Místek

Toto je zoznam chránených území v okrese Frýdek-Místek aktuálny k aprílu roku 2017, v ktorom sú uvedené chránené územia v oblasti okresu Frýdek-Místek.
IPhone 3GS

 iPhone 3GS je 3. generácia smartfónu iPhone. Predstavený bol 8. júna 2009. Tento model prišiel spoločne s iPhone OS 3. iPhone 3GS je nástupcom iPhone 3G. 7. júna 2010 bol predstavený jeho nástupca s názvom iPhone 4. iPhone 3GS je posledný iPhone, ktorý podporuje obyčajné SIM karty.
Vlastnosti.
iPhone umožňuje konferenčné hovory, podržanie hovoru, spájanie viacerých hovorov, zobrazenie čísla volajúceho (CLIP) a integráciu s ďalšími vlastnosťami telefónnej siete s prístrojom, ako napr. automatické stíšenie a zastavenie prehrávania hudby pri prijatí hovoru. Po skončení hovoru hudba zase pokračuje. Vytáčanie hlasom podporuje iPhone 3GS a novší.
V spolupráci s prevádzkovateľmi siete poskytuje aj funkciu tzv. vizuálnej odkazovej schránky (Visual voicemail), t. j. že odkazy sa užívateľovi zobrazia priamo na displeji telefónu a nemusí do nej volať.
Je možné zakúpiť si hudbu prostredníctvom iTunes Store. iPhone prehráva video, hudbu a obrázky.
Zo zariadenia je možné pristupovať na internet a to prostredníctvom technológií GPRS/EDGE/3G (cez telekomunikačného operátora) alebo Wi-Fi (cez prístupové body ako bežné počítače). Zariadenie má integrovaný prehliadač internetu Safari. Stránky je možné prehliadať v horizontálnom i vertikálnom móde, a umožňuje zobraziť len časť stránky (čo je výhodné vzhľadom k nižšiemu rozlíšeniu displeja oproti bežným počítačom). Safari pre iPhone nepodporuje technológiu spoločnosti Adobe Flash.
K e-mailovým schránkam je možné pristupovať prostredníctvom zabudovaného klienta Mail s podporou štandardov POP3 a IMAP, vytvárať e-maily vo formáte HTML a je možné tiež čítať dokumenty vo formátoch PDF alebo Microsoft Office (MS Word, MS Excel).
iPhone tiež disponuje technológiou Bluetooth 2.1 + EDR, 3.0 MP fotoaparátom a nahrávaním videa vo VGA rozlíšení.
V iPhone sú zabudované 3 senzory. Prvý zisťuje, či je iPhone vo vodorovnej alebo zvislej polohe a podľa toho zobrazuje obraz na displeji. Druhý registruje priloženie iPhone k uchu a automaticky vypína displej, aby šetril batériu a zamedzil nechcenému ovládaniu uchom a tretí prispôsobuje jas obrazovky intenzite vonkajšieho svetla (ak je táto funkcia zapnutá).
iPhone 3GS sa pôvodne dodával s 8, 16 a 32 GB flash pamäťou, pri predstavení iPhone 5 bol vyradený kompletne s predaja.
Zoznam chránených území v okrese Karviná

Toto je zoznam chránených území v okrese Karviná aktuálny k 1.októbru 2019, v ktorom sú uvedené chránené územia v oblasti okresu Karviná.
Africká kriketová asociácia

Africká kriketová asociácia, skr. ACA, je africká športová konfederácia, ktorá združuje kriketové zväzy afrických štátov. Vznikla v roku 1997. Momentálne (2012) združuje 23 národných kriketových zväzov a na jej čele stojí Juhoafričan Cassim Suliman. ACA je členom Medzinárodnej kriketovej rady (ICC) a tiež ANOCA. 
Členstvo v ACA.
Členské štáty ACA sú rozdelené do 3 kategórií: plní (full), pridružení (associate) a partnerskí (affiliate) členovia. Najmladšími členmi ACA sa v roku 2010 stali Maurícius a Seychelly.
Podujatia.
Národné tímy.
Twenty20 kriket
ACA

ACA môže byť:
Extinkcia

Extinkcia môže byť:
Vyhynutie

Vyhynutie alebo vymretie (vymieranie) môže byť:
Amerika (prírodná rezervácia)

Prírodná rezervácia Amerika ev. č. 1266, sa nachádza v katastrálnom území Františkovy Lázně, Klest v okrese Cheb. Správa AOPK Plzeň.
Predmetom ochrany je rovnomenný rybník, ktorý slúži ako hniezdisko a ťahová zastávka pre vodné vtáctvo.
Hynutie

Hynutie je nedokonavý tvar k výrazom:
Amerika

Amerika môže byť:
NeXT

NeXT Inc. alebo NeXT Computer Inc. bola americká počítačová firma, so sídlom v kalifornskom Redwood City, ktorá vyvinula mnoho počítačov a počítačových prístrojov pre vysokoškolské vzdelávanie a trhy s podnikaním. NeXT založil roku 1985 spoluzakladateľ Apple Steve Jobs po nedobrovoľnom odchode z firmy Apple. Prvýkrát bol predstavený v roku 1988 NeXT Computer, po ňom v roku 1990 nasledovala NeXTstation. Firma predala 50 000 produktov a predstavila operačný systém NeXTSTEP.